นักวิจัยพบ ฮอร์โมนสร้างไขมัน อาจลดความเสี่ยงต่อการเป็นโรคเบาหวานชนิด 2 ได้
ผลการวิจัยใหม่พบว่า ฮอร์โมนสร้างไขมัน อาจลดความเสี่ยงต่อการเป็นโรคเบาหวานชนิด 2 ซึ่งนักวิทยาศาสตร์หวังกันว่า อาจนำมาใช้ในการปรับปรุงวิธ
องค์การอนามัยโลกประมาณว่ามีคนเป็นโรคเบาหวานราว 180 ล้านคนทั่วโลก และราว 90 % เป็นเบาหวานชนิด 2ซึ่งมีสาเหตุจากการใช้สารอินสุลินของร่างกายไม่มีประสิทธิภาพ ในระยะไม่กี่ปีมานี้นักวิจัยมุ่งศึกษาเกี่ยวกับฮอร์โมนที่มาจากเซลไขมัน ที่เรียกว่า adiponectiin และพบว่า ฮอร์โมนนี้ช่วยลดความเสี่ยงต่อการเป็นโรคเบาหวาน และนักวิทยาศาสตร์หวังกันว่าผลการวิจัยนี้อาจนำไปสู่การปรับปรุงวิธีการบำบัดรักษา หรือแม้กระทั่งป้องกันโรคนี้ได้ ไม่ว่าจะด้วยสาเหตุจากการรับประทานอาหารไขมันสูงหรือน้ำตาลมากเกินไป หรือการขาดการออกกำลังกายแต่ตามรายงานการวิจัยขององค์การอนามัยโลกนั้น คนหลายร้อยล้านคนทั่วโลกมี น้ำหนักตัวเพิ่มขึ้นและยิ่งอ้วนขึ้นเท่าใด ก็ยิ่งมีความเสี่ยงต่อการเป็นโรคเบาหวานมากขึ้นเท่านั้น องค์การอนามัยโลกคาดว่าในอีกราว 20 ปีข้างหน้า ทั่วโลกจะมีคนเป็นโรคเบาหวานราว 330 ล้านถึง 360ล้านคน แพทย์มักจะแนะนำให้คนไข้ระมัดระวังเรื่องการรับประทานอาหาร และให้ออกกำลังกายอย่างสม่ำเสมอ แต่ตอนนี้ นักวิจัยสังเกตเห็นว่าการมีฮอร์โมนที่ผลิตไขมันสูงนั้น ไม่ใช่ว่าจะเป็นสิ่งไม่ดีเสมอไป Rob van Dam นักวิจัยที่คณะสาธารณสุขศาสตร์ มหาวิทยาลัย Harvardกล่าวว่า ฮอร์โมนดังกล่าวทำงานส่งสัญญาณแก่โมเลกุลต่างๆ ของเซล นักวิทยาศาสตร์รู้จักฮอร์โมนadiponectiin มานานพอสมควรและคณะวิจัยที่มหาวิทยาลัยฮาร์เวิร์ด ศึกษาประวัติคนไข้ราว 14,000 คนซึ่งผลการวิจัยยืนยันว่า คนไข้ที่มีความเสี่ยงต่ำกว่า ต่อการเป็นโรคเบาหวานชนิด2 มักมีฮอร์โมนชนิดนี้ในระดับสูงกว่า Rob van Dam กล่าวว่า การวิจัยแสดงว่า ฮอร์โมน adiponectiinมีประโยชน์ต่อตับ และกล้ามเนื้อ และเพิ่มความไหวรู้สึกต่อสารอินสุลินและดูเหมือนว่าจะช่วยลดการอักเสบเขากล่าวว่า ความเกี่ยวเนื่องระหว่างฮอร์โมนสร้างไขมัน กับความเสี่ยงต่อการเป็นโรคเบาหวานนั้นค่อนข้างสม่ำเสมอ ไม่ว่าจะพิจารณาจากดัชนีมวลสารของร่างกายของแต่ละคน หรือจากเพศหรือเชื้อชาติผิวพันธ์ นักวิจัยกล่าวว่าเรื่องนี้ ทำให้มีความหวังมากขึ้นว่า อาจนำสารฮอร์โมน adiponectiin มาใช้ทำยาในการบำบัดรักษา หรือในการตรวจ หรือในการป้องกันไม่ให้เป็นโรคเบาหวานได้